यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

ब्रह्मगुप्त का प्रमेय, इसके अनुसार *AF* = *FD*.
**ब्रह्मगुप्त** (५९८-६६८) प्रसिद्ध भारतीय गणितज्ञ थे। वे तत्कालीन गुर्जर प्रदेश (भीनमाल) के अन्तर्गत आने वाले प्रख्यात शहर उज्जैन (वर्तमान मध्य प्रदेश) की अन्तरिक्ष प्रयोगशाला के प्रमुख थे और इस दौरान उन्होने दो विशेष ग्रन्थ लिखे: ब्राह्मस्फुटसिद्धान्त (सन ६२८ में) और खण्डखाद्यक या खण्डखाद्यपद्धति (सन् ६६५ ई में)।

ये अच्छे वेधकर्ता थे और इन्होंने वेधों के अनुकूल भगणों की कल्पना की है। प्रसिद्ध गणितज्ञ ज्योतिषी, भास्कराचार्य, ने अपने सिद्धांत को आधार माना है और बहुत स्थानों पर इनकी विद्वत्ता की प्रशंसा की है। मध्यकालीन यात्री अलबरूनी ने भी ब्रह्मगुप्त का उल्लेख किया है।

जीवन परिचय
----------

ब्रह्मगुप्त आबू पर्वत तथा लुणी नदी के बीच स्थित, भीनमाल नामक ग्राम के निवासी थे। इनके पिता का नाम जिष्णु था। इनका जन्म शक संवत् ५२० में हुआ था। इन्होंने प्राचीन ब्रह्मपितामहसिद्धांत के आधार पर ब्राह्मस्फुटसिद्धान्त तथा खण्डखाद्यक नामक करण ग्रंथ लिखे, जिनका अनुवाद अरबी भाषा में, अनुमानत: खलीफा मंसूर के समय, अलफजारी ने **अल-हिंद वल-हिंद** और याकूब इब्न तारिक ने **अल अरकंद** के नाम से हुआ। इनका एक अन्य ग्रंथ 'ध्यानग्रहोपदेश/ध्यान गर्भ' नाम का भी है। इन ग्रंथों के कुछ परिणामों का विश्वगणित में अपूर्व स्थान है।

आचार्य ब्रह्मगुप्त का जन्म राजस्थान राज्य के भीनमाल शहर मे ईस्वी सन् ५९०/५९८ मे हुआ था। इसी कारण उन्हें ' भिल्लमालाआचार्य ' के नाम से भी कई जगह उल्लेखित किया गया है। यह शहर तत्कालीन गुजरात प्रदेश की राजधानी तथा हर्षवर्धन साम्राज्य के राजा व्याघ्रमुख के समकालीन माना जाता है।

गणितीय कार्य
------------

'ब्रह्मस्फुटसिद्धांत' उनका सबसे पहला ग्रन्थ माना जाता है जिसमें शून्य का एक अलग अंक के रूप में उल्लेख किया गया है। यही नहीं, बल्कि इस ग्रन्थ में ऋणात्मक (negative) अंकों और शून्य पर गणित करने के सभी नियमों का वर्णन भी किया गया है। ये नियम आज की समझ के बहुत करीब हैं। हाँ, एक अन्तर अवश्य है कि ब्रह्मगुप्त शून्य से भाग करने का नियम सही नहीं दे पाये: **०/० = ०**.

"ब्रह्मस्फुटसिद्धांत" के साढ़े चार अध्याय मूलभूत गणित को समर्पित हैं। १२वां अध्याय, गणित, अंकगणितीय शृंखलाओं तथा ज्यामिति के बारे में है। १८वें अध्याय, कुट्टक (बीजगणित) में आर्यभट्ट के रैखिक अनिर्धार्य समीकरण (linear indeterminate equation, equations of the form **ax − by = c**) के हल की विधि की चर्चा है। (बीजगणित के जिस प्रकरण में अनिर्धार्य समीकरणों का अध्ययन किया जाता है, उसका पुराना नाम ‘कुट्टक’ है। ब्रह्मगुप्त ने उक्त प्रकरण के नाम पर ही इस विज्ञान का नाम सन् ६२८ ई. में ‘कुट्टक गणित’ रखा।)
ब्रह्मगुप्त ने द्विघातीय अनिर्धार्य समीकरणों (Nx2 + 1 = y2) के हल की विधि भी खोज निकाली। इनकी विधि का नाम **चक्रवाल विधि** है। गणित के सिद्धान्तों का ज्योतिष में प्रयोग करने वाला वह प्रथम व्यक्ति था। उनके ब्राह्मस्फुटसिद्धान्त के द्वारा ही अरबों को भारतीय ज्योतिष का पता लगा। अब्बासिद ख़लीफ़ा अल-मंसूर (७१२-७७५ ईस्वी) ने बग़दाद की स्थापना की और इसे शिक्षा के केन्द्र के रूप में विकसित किया। उसने उज्जैन के कंकः को आमंत्रित किया जिसने ब्राह्मस्फुटसिद्धान्त के सहारे भारतीय ज्योतिष की व्याख्या की। अब्बासिद के आदेश पर अल-फ़ज़री ने इसका अरबी भाषा में अनुवाद किया।

ब्रह्मगुप्त ने किसी वृत्त के क्षेत्रफल को उसके समान क्षेत्रफल वाले वर्ग से स्थानान्तरित करने का भी यत्न किया। 

ब्रह्मगुप्त ने पृथ्वी की परिधि ज्ञात की थी, जो आधुनिक मान के निकट है।

ब्रह्मगुप्त पाई (**π**) (३.१४१५९२६५) का मान १० के वर्गमूल (३.१६२२७७६६) के बराबर माना।

ब्रह्मगुप्त अनावर्त वितत भिन्नों के सिद्धांत से परिचित थे। इन्होंने एक घातीय अनिर्धार्य समीकरण का पूर्णाकों में व्यापक हल दिया, जो आधुनिक पुस्तकों में इसी रूप में पाया जाता है और अनिर्धार्य वर्ग समीकरण, K y2 + 1 = x2, को भी हल करने का प्रयत्न किया।

### ब्रह्मगुप्त का सूत्र

सन्दर्भ के लिए चित्र
**मुख्य लेख: ब्रह्मगुप्त सूत्र**
ब्रह्मगुप्त का सबसे महत्वपूर्ण योगदान चक्रीय चतुर्भुज पर है। उन्होने बताया कि चक्रीय चतुर्भुज के विकर्ण परस्पर लम्बवत होते हैं। ब्रह्मगुप्त ने चक्रीय चतुर्भुज के क्षेत्रफल निकालने का सन्निकट सूत्र (approximate formula) तथा यथातथ सूत्र (exact formula) भी दिया है।

चक्रीय चतुर्भुज के क्षेत्रफल का सन्निकट सूत्र:

{\displaystyle ({\tfrac {p+r}{2}})({\tfrac {q+s}{2}})}
  

चक्रीय चतुर्भुज के क्षेत्रफल का यथातथ सूत्र:

{\displaystyle {\sqrt {(t-p)(t-q)(t-r)(t-s)}}.}
जहाँ **t** = चक्रीय चतुर्भुज का अर्धपरिमाप तथा **p, q, r, s** उसकी भुजाओं की नाप है। हेरोन का सूत्र, जो एक त्रिभुज के क्षेत्रफल निकालने का सूत्र है, इसका एक विशिष्ट रूप है।

भाष्य
-----

पृथूदक स्वामी ने ब्रह्मगुप्त के दोनों ग्रन्थों प्र भाष्य लिखा और कठिन श्लोकों को सरल भाषा में उदाहरण सहित प्रस्तुत किया। लल्ल और भट्टोत्पल ने ८वीं और ९वीं शताब्दी में खण्डखाद्यक पर टीका लिखी। १२वीं शताब्दी में भी इन पर भाष्य लिखे जाते रहे।

इन्हें भी देखें
---------------

* भारतीय गणितज्ञ सूची
* ब्राह्मस्फुटसिद्धान्त
* खण्डखाद्यक
* ब्रह्मगुप्त का सूत्र
* ब्रह्मगुप्त सर्वसमिका
* ब्रह्मगुप्त प्रमेय
* ब्रह्मगुप्त मैट्रिक्स
* ब्रह्मगुप्त अन्तर्वेशन सूत्र

बाहरी कड़ियाँ
-------------

* ब्रह्मगुप्त (अंग्रेजी में)

* ब्रह्मगुप्त का ब्राह्मस्फुटसिद्धान्त (संस्कृत पाठ, संस्कृत एवं हिन्दी में टीका)

* ब्राह्मस्फुटसिद्धान्त भाग-१
* ब्राह्मस्फुटसिद्धान्त भाग-२
* ब्राह्मस्फुटसिद्धान्त भाग-३
* ब्राह्मस्फुटसिद्धान्त भाग-४

* Br̄ahmasphutasiddh̄anta of Brahmagupta - Part 1 (NPTEL COURSE ON MATHEMATICS IN INDIA : FROM VEDIC PERIOD TO MODERN TIMES)

* बीजगणितज्ञ के रूप में ब्रह्मगुप्त (अंग्रेजी में)

* The bhāvanā in Mathematics

सन्दर्भ
-------

1. ↑  "वैदिक बीजगणित". भारतीय साहित्य संग्रह. मूल (पीएचपी) से 13 जून 2010 को पुरालेखित. अभिगमन तिथि १२ फरवरी २००८. `|access-date=` में तिथि प्राचल का मान जाँचें (मदद)
2. ↑  Brahmagupta



| * दे
* वा
* सं
भारतीय गणित |
| --- |
| गणितज्ञ | 

|  |  |
| --- | --- |
| प्राचीन | आपस्तम्ब · बौधायन · वररुचि कात्यायन · मानव ·  पाणिनि · पिंगल · याज्ञवल्क्य |
| क्लासिकी | आर्यभट्ट प्रथम · आर्यभट्ट द्वितीय · भास्कर प्रथम ·  भास्कर द्वितीय · मेल्पत्तूर नारायण भट्टतिरि · ब्रह्मदेव · ब्रह्मगुप्त · वृहद्देशी · हलायुध · ज्येष्ठदेव · संगमग्राम के माधव · महावीराचार्य · हेमचन्द्राचार्य · महेन्द्र सूरी · मुनीश्वर · नारायण पण्डित · परमेश्वर · अच्युत पिषारटि · जगन्नाथ सम्राट · नीलकण्ठ सोमयाजि · श्रीपति · श्रीधराचार्य · गंगेश उपाध्याय · वाराहमिहिर · शंकर वरियार · वीरसेन · लगध · कृपाराम · बकुल कायस्थ |
| आधुनिक | रामचन्द्र लाल · श्रीराम शंकर अभयंकर · ए ए कृष्णस्वामी अयंगर · राज चन्द्र बोस ·  सत्येन्द्र नाथ बोस · हरीशचन्द्र · सुब्रह्मण्यन् चन्द्रशेखर · राधानाथ सिकदर · डी के रायचौधुरी · सर्वदमन चावला · नरेन्द्र करमरकर · प्रशान्त चन्द्र महालनोबिस · शंकर बालकृष्ण दीक्षित · अमीय चरण बैनर्जी · विजय कुमार पटौदी · श्रीनिवास रामानुजन् · कालिमपुडी राधाकृष्ण राव · ऍस ऍन राय · ऍस ऍस श्रीखण्डे · नवीन ऍम सिंघी · मतुकुमल्ली वी सुब्बाराव · ऍस आर श्रीनिवास वर्धन · शकुन्तला देवी · प्रभु लाल भटनागर · गणेश प्रसाद · स्वामी भारती कृष्ण तीर्थ · सुधाकर द्विवेदी · जयन्त नार्लीकर · कमलाकर · कनकनहल्ली रामचन्द्र · चन्द्रकान्त राजू  · मंजुल भार्गव  · अन्य |

 |
| ग्रन्थ | ललितविस्तर सूत्र · आर्यभटीय · आर्यभट्ट सिद्धांत · लीलावती  · बख्शाली पाण्डुलिपि · ब्रह्मस्फुटसिद्धान्त · पाटीगणित · करणपद्धति · महासिद्धान्त · पौलिष सिद्धांत · पितामह सिद्धान्त · सिद्धान्त शिरोमणि · सद्रत्नमाला · सूर्य सिद्धान्त · लोकविभाग · तन्त्रसंग्रह · वशिष्ठ सिद्धान्त · वेण्वारोह · युक्तिभाषा · यवनजातक · दशगीतिका · गणित कौमुदी · वैदिक गणित (पुस्तक) |
| सिद्धान्त एवंसंकल्पनाएँ | शून्य · अनन्त · बौधायन प्रमेय · कटपयादि · भूतसंख्या · शुल्ब सूत्र · बौधायन का शुल्बसूत्र · हेमचन्द्र श्रेणी · आदर्श जादुई वर्ग · भटनागर-ग्रॉस-क्रुक ऑपरेटर · कुट्टक · चक्रवाल विधि · ज्या · आर्यभट की ज्या सारणी · भास्कर प्रमेयिका · माधव श्रेणी · मेरु प्रस्तार · म्लेच्छित विकल्प · ब्रह्मगुप्त प्रमेय · ब्रह्मगुप्त सर्वसमिका |
| गणित केइतिहासकार | डेविड पिंग्री · किम प्लॉफ्कर · टी ए सरस्वती अम्मा · ए॰ ए॰ कृष्णस्वामि अय्यंगार · सुधाकर द्विवेदी · राधा चरण गुप्त · के वी शर्म · बापूदेव शास्त्री · प्रबोध चन्द्र सेनगुप्त |
| केन्द्र | केरलीय गणित सम्प्रदाय · जन्तर मन्तर (जयपुर) · जंतर मंतर, उज्जैन · जंतर मंतर, मथुरा · जंतर मंतर, दिल्ली |
| आधुनिक संस्थान | भारतीय सांख्यिकी संस्थान · चेन्नई गणितीय संस्थान · गणितीय विज्ञान संस्थान, चेन्नै · भारतीय विज्ञान संस्थान · हरीशचंद्र अनुसंधान संस्थान · भास्कराचार्य प्रतिष्ठान · रामानुजन प्रगत गणित अध्ययन संस्थान · टाटा मूलभूत अनुसंधान संस्थान · होमी भाभा विज्ञान शिक्षा केन्द्र |
| 
        सभी लेख       **प्रवेशद्वार:गणित** |

  



| प्राधिकरण नियंत्रण आँकड़े विकिडाटा पर सम्पादित करें |
| --- |
| अंतरराष्ट्रीय | 
* फास्ट
* आई॰एस॰एन॰आई॰
* वी॰आई॰एफ॰ए॰

 |
| राष्ट्रीय | 
* स्पेन
* फ़्रान्स
* बी॰एन॰एफ॰ आँकड़े
* कैटलोनिया
* जर्मनी
* इजराइल
* संयुक्त राज्य अमेरिका
* नीदरलैण्ड

 |
| शैक्षणिक | 
* CiNii
* मैथ साइंस नेट
* ज़ीबी मैथ

 |
| लोग | 
* ट्रोव

 |
| अन्य | 
* एस॰यू॰डी॰ओ॰सी॰

 |